Austrālija un Okeānija

Austrālija un Okeānija ir pasaules daļa, bieži arī ģeopolitisks reģions, kas sastāv no Austrālijas kontinenta un Okeānijas — ļoti liela skaita salu Klusajā okeānā. Austrālijas un Okeānijas robežas definē dažādi, taču parasti tiek iekļauta Austrālija, Jaunzēlande, Jaungvineja, Polinēzija, Melanēzija un Mikronēzija. Bieži vien Austrāliju un Okeāniju uzskata arī par kontinentu (šāds apgalvojums veidojās, lasot tekstu angļu valodā, kurā netiek izdalīts tāds jēdziens kā ‘pasaules daļa’).

Terminu 1831. gadā ieviesa franču pētnieks Žils Dimons d'Irvils.

 Iedalījums 
Austrāliju un Okeāniju tradicionāli iedala šādi:
 Austrālāzija
 Melanēzija
 Mikronēzija (reģions)
 Polinēzija

Austrālija un Okeānija pārsvarā sastāv no mazām salu nācijām. Vienīgā uz kontinenta izvietotā valsts ir Austrālija.

 Termina variācijas 
 Dažreiz Austrāliju neiekļauj Okeānijā. Šāda pieeja ir kļūdaina, jo to Okeānijas daļu, kas nav Austrālija, pareizāk būtu saukt par Klusā okeāna salām.
 Havaju salas parasti iekļauj Okeānijā, kaut arī tās ir attālu no pārējām Klusā okeāna salām. Havaju salas fiziski un kulturāli ir tuvākas pārējām Klusā okeāna salām nevis Amerikai.
 Pa retam terminu paplašina, iekļaujot pat ļoti attālas Klusā okeāna salas, piemēram Aleutu salas.

 Austrālijā un Okeānijā iekļautās valstis un teritorijas 

 Teritorijas nosaukums Platība(km²) Iedzīvotāju skaits(2002. gada 1. jūlijs, aptuveni) Iedzīvotāju blīvums(uz km²) Galvaspilsēta Austrālāzija Austrālija 7,686,850 20,697,241 2.5 Kanbera Ziemsvētku Sala (Austrālija, bieži iekļauj Dienvidaustrumāzijā) 135 474 3.5 Setlmenta Kokosu (Kīlinga) Salas (Austrālija, bieži iekļauj Dienvidaustrumāzijā) 14 632 45.1 Vestailenda Jaunzēlande (bieži uzskata par Polinēzijas daļu) 268,680 3,908,037 14.5 Velingtona Norfolka (Austrālija) 35 1,866 53.3 Kingstona Melanēzija Fidži 18,270 856,346 46.9 Suva Indonēzija (Papua un Moluku salas) 499,852 4,211,532 8.4 Džakarta Jaunkaledonija (Francija) 19,060 207,858 10.9 Numea Papua-Jaungvineja 462,840 5,172,033 11.2 Portmorsbi Zālamana Salas 28,450 494,786 17.4 Honiara Vanuatu 12,200 196,178 16.1 Vila Mikronēzija (reģions) Mikronēzija 702 135,869 193.5 Palikira Guama (ASV) 549 160,796 292.9 Hagātņa Kiribati 811 96,335 118.8 Bairiki Māršala Salas 181 73,630 406.8 Madžuro Nauru 21 12,329 587.1 Jarena Ziemeļu Marianas Salas (ASV) 477 77,311 162.1 Saipana Palau 458 19,409 42.4 Melekeoka (kopš 2006. gada 7. oktobra) Polinēzija (šeit nav iekļautas Havaju salas) ASV Samoa (ASV) 199 68,688 345.2 Fagatogo un Utulei Kuka Salas (Jaunzēlande) 240 20,811 86.7 Avarua Franču Polinēzija (Francija) 4,167 257,847 61.9 Papeete Niue (Jaunzēlande) 260 2,134 8.2 Alofi Pitkērna (Apvienotā Karaliste) 5 47 10 Adamstauna Samoa 2,944 178,631 60.7 Apija Tokelau (Jaunzēlande) 10 1,431 143.1 Tonga 748 106,137 141.9 Nukualofa Tuvalu 26 11,146 428.7 Vaiaku Volisa un Futuna (Francija) 274 15,585 56.9 Matautu Kopā 9,008,458 35,834,670 4.0

 Atsauces 

 Ārējās saites 

Kategorija:Pasaules iedalījums